CELEX: 32009R0689
Language: bg
Date: 2009-07-29 00:00:00
Title: Регламент (ЕО) № 689/2009 на Комисията от 29 юли 2009 година за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република

31.7.2009   
            
            
               BG
            
            
               Официален вестник на Европейския съюз
            
            
               L 199/3
            
         
      РЕГЛАМЕНТ (ЕО) № 689/2009 НА КОМИСИЯТА
   
   от 29 юли 2009 година
   за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 329/2007 на Съвета (1), и по-специално член 13, букви а) и г) от него,
   като има предвид, че:
   
               (1)
            
            
               Приложение I към Регламент (ЕО) № 329/2007 изброява стоките с двойна употреба, както са определени в Регламент (ЕО) № 1334/2000 от юни 2000 г. за въвеждане режим на Общността за контрол на износа на стоки и технологии с двойна употреба (2), които могат да допринесат за програмите в Северна Корея, свързани с ядрената енергетика, с други оръжия за масово унищожаване или с разработката на балистични ракети, както е постановено от Комитета по санкциите или от Съвета за сигурност на ООН, и за които следва да се прилагат забраните в член 2, параграф 1 и 3 от Регламент (ЕО) № 329/2007.
            
         
               (2)
            
            
               На 16 юли 2009 г. Комитетът по санкциите постанови, че определени стоки трябва да предмет на тези забрани. Приложение I към Регламент (ЕО) № 329/2007 следователно следва да бъде допълнено.
            
         
               (3)
            
            
               Съгласно член 6 от Регламент (ЕО) № 329/2007, Приложение IV към този регламент следва да изброява лица, субекти и органи, определени от Комитета по санкциите или от Съвета за сигурност на ООН, чиито средства и икономически ресурси трябва да бъдат замразени.
            
         
               (4)
            
            
               Комитетът по санкциите реши на 16 юли 2009 г., че определени физически и юридически лица, субекти или органи трябва да са обект на замразяването на средства и икономически ресурси.
            
         
               (5)
            
            
               Затова приложение IV следва съответно да се измени.
            
         
               (6)
            
            
               За да се гарантира ефективността на предвидените в настоящия регламент мерки, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения I и IV към Регламент (ЕО) № 329/2007 се изменят, както е посочено в приложения I и II към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юли 2009 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 88, 29.3.2007 г., стр. 1.
   
      (2)  ОВ L 159, 30.6.2000 г., стр. 1.
   
      ПРИЛОЖЕНИЕ I
      Приложение I към Регламент (ЕО) № 329/2007 се изменя, както следва:
      В списък „1.1 Материали, химични вещества, микроорганизми и токсини“ подчаст 1.1A Стоки, се добавя следния текст:
      
         
                     „I.1A.058
                  
                  
                     —
                  
                  
                     Графит, различен от посочения в I.0A.012 и I.1A.028, както следва:
                     Графит предназначен или посочен за използване в машинно оборудване за електроерозионна обработка (EDM/МЕО)
                  
               
                     I.1A.059
                  
                  
                     —
                  
                  
                     „Влакнести или нишковидни материали“, различни от тези, описани в I.1A.024 и I.1A.034, както следва:
                     Пара-арамидни „влакнести или нишковидни материали“ (Kevlar® и други подобни на него)“
                  
               
   
   
      ПРИЛОЖЕНИЕ II
      Приложение IV към Регламент (ЕО) № 329/2007 се изменя, както следва:
      
                  1.
               
               
                  В глава „Физически лица“ се добавя следният текст:
                  
                              а)
                           
                           
                              
                                 Han Yu-ro. Длъжност: директор на корейската Ryongaksan General Trading Corporation. Допълнителна информация: ангажиран в програмата на Корейската народнодемократична република за разработка на балистични ракети.
                           
                        
                              б)
                           
                           
                              
                                 Hwang Sok-hwa. Длъжност: Директор на Главното бюро за атомна енергия (GBAE). Допълнителна информация: ангажиран в ядрената програма на Корейската народнодемократична република като началник на Бюрото за научни насоки в GBAE, работил е в Научния комитет в Обединения институт за ядрени изследвания.
                           
                        
                              в)
                           
                           
                              
                                 Ri Hong-sop. Роден: 1940 г. Длъжност: бивш директор на центъра за ядрени изследвания Yongbyon. Допълнителна информация: надзиравал е три важни обекта, които подпомагат производството на обогатен плутоний за военни цели: обекта за производство на ядрено гориво, ядрения реактор и завода за преработка.
                           
                        
                              г)
                           
                           
                              
                                 Ri Je-son (известен също като
                                 Ri Che-son). Роден: 1938 г. Длъжност: директор на Главното бюро за атомна енергия (GBAE), главна агенция, ръководеща ядрената програма на Корейската народнодемократична република. Допълнителна информация: съдейства за няколко начинания в областта на ядрената енергетика, включително уравлението от GBAE на ядрения изследователски център в Yongbyon и Namchongang Trading Corporation.
                           
                        
                              д)
                           
                           
                              
                                 Yun Ho-jin (известен също като
                                 Yun Ho-chin). Дата на раждане: 13.10.1944 г. Длъжност: директор на Namchongang Trading Corporation. Допълнителна информация: надзирава вноса на стоки, необходими за програмата за обогатяване на уран.
                           
                        
            
                  2.
               
               
                  В глава „Юридически лица, субекти и органи“ се добавя следният текст:
                  
                              а)
                           
                           
                              Главно бюро за атомна енергия (GBAE) (известно също като Главен департамент за атомна енергия (GDAE)) Адрес: Haeudong, област Pyongchen, Pyongyang, Корейската народнодемократична републикаДопълнителна информацияGBAE отговаря за ядрената програма на Корейската народнодемократична република, която включва центъра за ядрени изследвания Yongbyon и неговия 5 MWe (25 MWt) изследователски реактор за производство на плутоний, също както и съоръженията за производството на ядрено гориво и съоръженията за преработка. GBAE е провеждала свързани с ядрените изследвания срещи и дискусии с Международната агенция за атомна енергия. GBAE е най-важната правителствена агенция на Корейската народнодемократична република, която надзирава ядрените програми, включително дейността на центъра за ядрени изследвания Yongbyon.
                           
                        
                              б)
                           
                           
                              Hong Kong Electronics (известен също като Hong Kong Electronics Kish Co.) Адрес: Sanaee St., Kish Island, Иран. Допълнителна информация: a) притежавано или контролирано от, или действа или претендира да действа за или от името на Tanchon Commercial Bank и KOMID б) Hong Kong Electronics е прехвърлил милиони долари от средства, свързани с разпространението на ядрени оръжия, от името на Tanchon Commercial Bank и KOMID (и двете са посочени от Комитета за санкциите на ООН през април 2009 г.) от 2007 г. насам. Hong Kong Electronics е съдействал за движението на пари от Иран към Корейската народнодемократична република от името на KOMID.
                           
                        
                              в)
                           
                           
                              Korea Hyoksin Trading Corporation (известно също като Korea Hyoksin Export And Import Corporation). Адрес: Rakwon-dong, област Pothonggang, Pyongyang, Корейската народнодемократична република. Допълнителна информация: a) разположено в Pyongyang, Корейската народнодемократична република; б) предприятие на Корейската народнодемократична република, което е подчинено на Korea Ryonbong General Corporation (посочено от Комитета по санкциите на ООН през април 2009 г.), и е ангажирано в разработката на оръжия за масово унищожаване.
                           
                        
                              г)
                           
                           
                              Korean Tangun Trading Corporation. Допълнителна информация: a) разположена в Pyongyang, Корейската народнодемократична република; б) корейската Tangun Trading Corporation е подчинена на Втората академия за естествени науки в Корейската народнодемократична република и отговаря в най-голяма степен за осигуряването на стоки и технологии за подпомагане на програмите за изследвания и разработки в областта на отбраната на Корейската народнодемократична република, включително, но не само, на оръжия за масово унищожаване и за програми за системи за доставяне и за снабдяването, включително с материали, които са под контрола или са забранени от съответните режими за многостранен контрол.
                           
                        
                              д)
                           
                           
                              Namchongang Trading Corporation (известна също като a) NCG, б) Namchongang Trading, в) Nam Chon Gang Corporation, г) Nomchongang Trading Co., д) Nam Chong Gan Trading Corporation). Допълнителна информация: a) разположена в Pyongyang, Корейската народнодемократична република. б) Namchongang е търговско предприятие в Корейската народнодемократична република, подчинено на Главното бюро за атомна енергия (GBAE). Namchongang е ангажирано в осигуряването на вакуумни помпи с произход Япония, които са били разпознати в ядрено съоръжение в Корейската народнодемократична република, както и в доставка, свързана с ядрената дейност, в което е замесен немски гражданин. То също така е било ангажирано в покупката на алуминиеви тръби и друго оборудване, което е подходящо специфично за програмата за обогатяване на уран от края на деветдесетте години на миналия век. Неговият представител е бивш дипломат, който е служил като представител на Корейската народнодемократична република при проверката от страна на Международната агенция за ядрени изследвания на ядрените съоръжения в Yongbyon през 2007 г. Дейността на Namchongang, свързана с разпространението на ядрените оръжия, предизвиква сериозна загриженост, като се има предвид досегашната дейност на Корейската народнодемократична република в тази област.